钦定古今图书集成/明伦汇编/氏族典/第437卷 > 马芳
## 钦定古今图书集成/明伦汇编/氏族典/第437卷 > 马芳

按《明外史马芳传》：“芳字德馨，蔚州人。十岁，为北寇所
掠，使之牧。芳私以曲木为弓剡矢射俺答，猎虎虓其
前，芳一发毙之，乃以侍左右。芳阳为之用，而潜自间
道亡归。周尚文镇大同，署为队长，数御寇有功。嘉靖
二十九年，授阳和卫总旗，累迁指挥佥事，以功进都
指挥佥事，充宣府游击将军。复以功超迁都督佥事”，
为参将。已，进为右都督。寻以功进左。三十六年迁蓟
镇副总兵，分守建昌。寻移守宣府，就擢总兵官。隆庆
元年阅视。侍郎吴百朋发芳行贿事，勒闲住。已，起佥书前军都督府，复镇宣府。七年以病乞归，又二年卒。
芳起行伍十馀年为大帅。战膳房堡、朔州、登应巢、鸽
子堂、龙门、万全右卫、东岭、孤山、土木干庄、岔道、张家
堡、得胜堡、大沙滩，大小百十战，身被千馀创，擒部长
数十人，斩馘无算，威名震边陲。二子：栋、林。栋官至都
督。